Körforgásos Gazdaság Technológiai Platform: a jövő elkezdődött

Széles összefogásnak köszönhetően Veszprémben a Pannon Egyetemen megalakult a Körforgásos Gazdaság Technológiai Platform. A szakmai fórum legfontosabb célja, hogy felgyorsítsa Magyarország körforgásos gazdaságra való átállását, hiszen ez a fenntarthatósági fordulat elérésénekegyik fontos alapfeltétele. A Platform vezetője Dr. Birkner Zoltán, a Nemzeti Kutatási, Fejlesztési és Innovációs Hivatal elnöke, az elnökségben pedig nagyvállalati, kamarai, önkormányzati és pénzpiaci szervezetek képviselői kaptak helyet.